Diari Oficial de la Generalitat Valenciana


Sumari del DOGV 3375, del 18-11-1998 (1998/902724)

RESOLUCIO de 27 d'octubre de 1998, de la directora general de Serveis Socials, per la qual es revoca la Resolució d'aprovació de l'expedient de contractació del servei de neteja de la Residència de la Tercera Edat de Silla (València), pel procediment obert mitjançant concurs (exp. S-170/98).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/10/27/(2)/dof/vci/html**

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902724


Data del document
:   27-10-1998

Organisme emissor


Tipus de document
:   Resolució

Anàlisi jurídica

 Descriptors 

:   * Silla
    * tercera edat

RESOLUCIO de 27 d'octubre de 1998, de la directora general de Serveis Socials, per la qual es revoca la Resolució d'aprovació de l'expedient de contractació del servei de neteja de la Residència de la Tercera Edat de Silla (València), pel procediment obert mitjançant concurs (exp. S-170/98). [1998/X9749]  
Vist l'expedient incoat per a la contractació del servei de neteja de la Residència de la Tercera Edat de Silla (València) pel procediment obert mitjançant concurs, l'import de licitació del qual és de 14.336.873 PTA.  
Vist que una vegada iniciat l'expedient es procedeix al tràmit de licitació, mitjançant anunci en el DOGV de 23 de setembre de 1998.  
Vist que quan es publique aquesta resolució, haurà finalitzat el termini de presentació de proposicions per a participar en aquest concurs.  
Vist que durant el termini de presentació de proposicions, el Servei de Gestió de la Contractació rep l'informe de la directora territorial de Benestar Social de València, de 8 d'octubre de 1998, sobre la necessitat d'anul·lar l'expedient a causa de la inclusió, per error, del servei de bugaderia al plec de prescripcions tècniques, ja que aquest ha de ser realitzat per personal fix del centre.  
Vist que aquest servei altera substancialment el cost econòmic de la prestació, i que malgrat les empreses licitadores que han sol·licitat la informació, l'actual empresa adjudicatària i el centre han estat informats d'aquest error, no es pot tenir constància que totes les empreses en tinguen coneixement, i com que aquest servei de bugaderia està inclòs en els plecs, es podria exigir el seu compliment.  
Atesa la Resolució de 5 de març de 1997, de la consellera de Benestar Social, per la qual es delega la firma en la directora general de Serveis Socials, en les matèries de contractació administrativa, gestió economicopressupostària i gestió de personal que preveu l'Ordre de 15 d'octubre de 1993, de la Conselleria de Treball i Afers Socials, (DOGV de 26 d'octubre de 1993), modificada successivament per l'Ordre de 15 de març de 1994 (DOGV de 6 d'abril de 1994), i per l'Ordre de 8 de juliol de 1994 ( DOGV d'1 de setembre de 1994).  
Atés l'article 60 de la Llei 13/95, de 18 de maig, de Contractes de les Administracions Públiques (BOE núm. 119, de 19 de maig) on s'indica que , dins dels límits i amb subjecció als requisits i efectes assenyalats en aquesta Llei, l'òrgan de contractació exerceix la prerrogativa d'interpretar els contractes administratius, resoldre els dubtes que n'oferisca el compliment, modificar-los per interés públic, acordar-ne la resolució i determinar els efectes d'aquesta.  
Els acords corresponents posaran fi a la via administrativa i seran immediatament executables.  
Atés allò disposat en l'article 94, apartat 6 de la Llei 13/95, pel que fa a les comunicacions als/a les candidats/es o licitadors/es en els casos en què s'ha decidit renunciar al contracte oferit.  
Atés l'article 105.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), on s'indica que les administracions públiques podran revocar en qualsevol moment els seus actes, expressos o presumptes no declaratius de dret o els de gravàmens, sempre que aquesta revocació no siga contrària a l'ordenament jurídic.  
Vistos els preceptes legals esmentats i la resta general de pertinent aplicació, resolc:  
Primer  
Revocar la Resolució d'aprovació de l'expedient incoat per a la contractació del servei de neteja de la Residència de la Tercera Edat de Silla (València) i tots els actes de tràmit anteriors, i en conseqüència, iniciar novament l'expedient, amb el previ informe del Servei Jurídic.  
Segon  
Anul·lar la retenció de crèdit per import de trenta-dos milions vuit-centes trenta-nou mil tres-centes quaranta-quatre pessetes (12.076.376 PTA.) a càrrec de l'aplicació pressupostària 60.13.09.9885.744.85.098.90 de l'Estat de Despeses del Pressupost de la Generalitat Valenciana de l'exercici econòmic de 1998, o els seus equivalents per als exercicis següents.  
Tercer  
Si escau, tornar a les persones licitadores, si n'hi haguera, la documentació pesentada per a concursar.  
Quart  
Publicar aquesta resolució en el DOGV.  
Notifiqueu aquesta resolució a les persones interessades, i advertiu-los que aquesta resolució esgota la via administrativa i contra ella es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, prèvia comunicació a la Conselleria de Benestar Social, de la intenció d'interposar l'esmentat recurs, en el termini de dos mesos, comptats de data a data, a partir del dia de la recepció de la notificació d'aquesta resolució. Tot això sense perjudici de la procedència del recurs administratiu de revisió, quan hi concórrega alguna de les circumstàncies previstes en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).  
València, 27 d'octubre de 1998.- La directora general de Serveis Socials (per delegació de firma, atorgada per Resolució de 5 de març de 1997, de la consellera de Benestar Social): Mª Luisa García Merita.


Còpia Permalink ELI